અહીંના બરસાપરા ક્રિકેટ સ્ટેડિયમમાં ભારતે ટોસ જીતીને પ્રવાસી ટીમને પ્રથમ બેટિંગનું આમંત્રણ આપ્યું હતું. વેસ્ટ ઈન્ડિઝે શિમરોન હેતમાયરની આક્રમક 106 રનની ઈનિંગ્સની મદદથી નિર્ધારીત 50 ઓવરમાં 322 રનનો પડકારજનક સ્કોર નોંધાવ્યો હતો. જોકે, કોહલી અને રોહિતની તાબડતોબ બેટિંગની મદદથી ભારતે 42.1 ઓવરમાં બે વિકેટે 326 રન નોંધાવીને મેચ જીતી લીધી હતી. કોહલીએ 107 બોલમાં 21 બાઉન્ડ્રી અને બે સિક્સરની મદદથી 140 રન ફટકાર્યા હતા જ્યારે રોહિત શર્માએ 117 બોલમાં 15 બાઉન્ડ્રી અને આઠ સિક્સરની મદદથી અણનમ 152 રનની ઈનિંગ્સ રમી હતી. આ જોડીએ બીજી વિકેટ માટે 246 રનની ભાગીદારી નોંધાવી હતી. કોહલીએ પોતાની 36મી અને રોહિતે 20 સદી નોંધાવી હતી.